Nordjyllands Beredskab nåede aldrig at få sat den store redningsaktion i værk, da to personer kæntrede i en kano på Mariager fjord.

Klokken 12.30 mandag blev der slået alarm hos Nordjyllands Beredskab. To personer var kæntret i en kano på Mariager Fjord, og derfor blev det helt store redningsapperat sat i bevægelse. Redningsaktion blev dog afblæst allerede inden, den for alvor kom i gang. - De drev simpelthen selv i land, så lige da vi ankommer, der er de faktisk kommer på land, fortæller indsatsleder ved Nordjyllands Beredskab Allan Frisk. De to kæntrede sejlede sammen med to andre personer. Det var de to, der ringede 112, da kanoen kæntrede. De to personer er blevet bragt på sygehuset, da de var nedkølede efter turen i vandet.